<classify> Kwa mujibu wa Ofisa Habari wa Mbeya City, Dismas Ten, kikosi kinajipanga kuhakikisha kinapata pointi tatu zitakazosaidia kusonga mbele.Mbeya City inatarajiwa kuwakaribisha Coastal Union katika dimba la Sokoine jijini Mbeya Jumamosi wiki hii.Alisema nafasi iliyopo ya 12 na pointi 24 hazitoshi kuridhika, na kwamba ni lazima wapambane kwa moyo na kujituma kufikia malengo yao ya kuvuka salama na kuangalia namba ya kujipanga kwa msimu mwingine.City inajipanga kuwakabili Coastal Union. Licha ya kuwa timu hiyo inachungulia shimo hatutawaonea huruma ni lazima tupambane kushinda,alisema Ten.Ten alisema kikosi kimeingia kambini jana kwa ajili ya kujiandaa na mchezo huo ambao ameutabiri kuwa mgumu kutokana na kila mmoja kuonesha nia ya kutaka matokeo mazuri kujiondoa kwenye hatari ya kushuka daraja.Coastal Union iliwahi kuzifunga vigogo kwenye uwanja wa Mkwakwani Tanga kama Yanga na Azam lakini hushindwa kufanya vizuri kwa timu zinazofanana uwezo. Timu hiyo inashikilia mkia ikiwa na pointi 19 hivyo, inatafuta kila namna ya kupata matokeo mazuri yatakayowaondoa katika nafasi hiyo.  <topic>: MICHEZO 